ขอสอบถามครับ เนื่องจากผมได้ทำการดึงนิ้ว แล้ว หลังจากนั้นประมาณ 1 วัน ข้อนิ้วมือมีอาการปวดแดงและไม่สามารถง้อนิ้วมือได้
สวัสดีค่ะ อาการปวด แดงที่ข้อนิ้วมือหลังจากการดึงนิ้วดังกล่าว น่าจะเกิดจากมีนิ้วซ้น(finger dislocation) ซึ่งคือการบาดเจ็บตรงข้อต่อ โดยมีกระดูกนิ้วเลื่อนไปจากตำแหน่งเดิม ซึ่งจะทำให้เอ็นฉีกขาดได้ สาเหตุของนิ้วซ้นมักเกิดจากการงอนิ้วไปด้านหลังมากเกินไป หากนิ้วซ้นทำให้เอ็นมีการฉีกขาดบางส่วนหรือฉีกขาดทั้งหมดดังนั้นหากมีอาการบวมที่ข้อนิ้วมาก มีอาการปวดและเจ็บมากเวลาขยับ รวมถึงงอนิ้วไม่ได้ แนะนำควรไปพบศัลยแพทย์ด้านกระดูและข้อค่ะแพทย์จะรักษาด้วยการดึงข้อต่อให้กลับเข้าที่ปกติแล้วตามด้วยการใส่อุปกรณ์ดามนิ้ว หากไม่ได้รับการรักษา อาจทำให้ข้อต่อหลุด ไม่แข็งแรง เกิดอาการข้อแข็ง หรือข้อต่อผิดรูปได้ในเบื้องต้นหากเพิ่งเกิดเหตุการณ์ แนะนำให้ใช้การประคบด้วยความเย็น ซึ่งจะช่วยไม่ให้บวมมากขึ้นได้ ในระหว่างที่รอเวลาไปพบแพทย์ อาจทานยาแก้ปวด เช่น พาราเซตามอลไดโคลฟีแนค(diclofenac) เพื่อบรรเทาอาการไปก่อน และห้ามใช้นิ้วมือทำงานใดๆ เพราะอาจทำให้ข้อที่เคลื่อนเล็กน้อย ขยับมากขึ้นจนรักษายากขึ้นค่ะ